Pentru o cafea la terasă în Brașov, clienții vin cu propriile umbrele. Cum s-a ajuns la asta.
Ca să poată sta la terasă, Ciprian şi-a montat la masă propria umbrelă. Furnizorul unic din Braşov nu a împărţit umbrelele. Vali Bărbat, un antreprenor din Braşov, se plânge de pierderi din cauza regulilor date de autorităţi.
Ciprian şi-a făcut rezervare încă de ieri la terasă. În vreme ce unii prieteni au fugit de ploaie, el a rămas să îşi savureze cafeaua."Am venit cu umbrela, am vazut ca e ploaie şi, totuşi, am ieşit. Eu sunt singurul care mă protejez cu o umbrelă", spune Ciprian Danciu, client."Fiind Braşovul ploios, umbrelele, pentru care există o colaborare între primărie şi un furnizor local, nu există. Nu cred că s-a aflat ieri că vine 1 iunie. În ultimele 3 luni afacerile locale au suferit foarte mult, nu ştiu cât de mult îşi dau seama autorităţile de treaba asta", declară Vali Bărbat, patronul terasei."Doar la sfârşitul săptămânii trecute au apărut normele după care funcţionează terasele. Am luat şi noi legătura cu furnizorul acestor umbrele care ne-a spus că, pentru cea mai mare parte, începând de mâine va furniza aceste umbrele", spune Sorin Toarcea, purtatorul de cuvânt al primăriei Braşov.